
AVIZ

asupra propunerii legislative pentru modificarea şi completarea Legii nr.50/1991 privind autorizarea executării construcţiilor şi unele măsuri pentru realizarea locuinţelor

Cu adresa nr. PL.-x 512 din 31 mai 2006, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare, Comisia pentru buget, finanţe şi bănci cu  propunerea legislativă pentru modificarea şi completarea Legii nr.50/1991 privind autorizarea executării construcţiilor şi unele măsuri pentru realizarea locuinţelor.

In urma examinării propunerii legislative pentru modificarea şi completarea Legii nr.50/1991 privind autorizarea executării construcţiilor şi unele măsuri pentru realizarea locuinţelor, în şedinţa din  21 iunie 2006, Comisia, cu unanimitate de voturi, propune ca aceasta să fie supusă spre dezbatere şi adoptare cu următoarele amendamente:

	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	La art.75, după alin.(8) se introduce un alineat nou (9), cu următorul cuprins:
	La art.45, după alin.(6) se introduce un alineat nou (7), cu următorul cuprins:
	Corelare cu textul Legii nr.50/1991

	2.
	(9) „În cazul în care, regiile autonome, societăţile comerciale, respectiv persoanele juridice care au în gestiune administrarea reţelelor tehnico-edilitare, nu au predat planurile cu reţele tehnico-edilitare, conform alin.(8), avizul/acordul respectiv se va emite de către acestea, fără achitarea taxelor specifice fiecărui avizator”.
	(7) „În cazul în care regiile autonome, societăţile comerciale ,respectiv persoanele juridice care au în gestiune administrarea reţelelor tehnico-edilitare, nu au predat planurile cu reţele tehnico-edilitare, conform alin.(6), avizul/acordul solicitat de persoane fizice se va emite de către posesorii menţionaţi mai sus, fără achitarea taxelor specifice fiecărui avizator”.
	Măsura este propusă ca o sancţiune pentru nerespectarea Legii nr.50/1991


	PREŞEDINTE,

Mihai Nicolae Tănăsescu 
	SECRETAR,

Radu Cătălin Drăguş


   Experţi parlamentari:

       Roşu Gica

